Semih Şentürk
Semihas Šentiurkas (g. 1983 m. balandžio 29 d.) – futbolininkas, Turkijos rinktinės ir Fenerbahçe klubo puolėjas. Karjerą pradėjo Fenerbahçe jaunimo komandoje. 1999 m. pakviestas į pagrindinę komandą, tačiau ten žaidė nedaug ir paskolintas İzmirspor klubui. 2003 m. vėl grįžo į Fenerbahçe ir tapo vienu pagrindinių klubo puolėjų. 2001–2005 m. Semih žaidė Turkijos jaunimo rinktinėje. Nacionalinėje komandoje žaidžia nuo 2006 m. Su rinktine dalyvavo 2008 m. Europos futbolo čempionate. Šiame turnyre įmušė įvartį į Šveicarijos rinktinės vartus, bei lyginamąjį įvartį antro pratęsimo pridėto laiko 2 minutę ketvirtfinalio varžybose su Kroatija. Taip pat 11 m baudinių serijoje sėkmingai realizavo baudinį. Pusfinalio varžybų su Vokietija pabaigoje, Semih vėl įmušė lyginamąjį įvartį, tačiau vokiečiai spėjo persverti rezultatą savo naudai, ir Turkija pralaimėjo.